Leonas Kiauleikis

Leonas Adomas Kiauleikis (1927 m. rugsėjo 13 d. Palangoje – 2009 m. spalio 10 d. Vilniuje) – Lietuvos žurnalistas, redaktorius, publicistas, kolekcininkas.

 Biografija 
1945–1948 m. dirbo tarnautoju Klaipėdoje. 1949–1956 m. laikraščio „Tiesa“ korespondentas. 1956–1959 m. žurnalo „Šluota“ literatūrinis darbuotojas, 1959–1970 m. redaktoriaus pavaduotojas. 1971–1989 m. Vilniaus kuro aparatūros gamyklos laikraščio „Darbininko garbė“ redaktorius. 1989–1992 m. leido ir redagavo satyrinį leidinį „Kranklys“, kuriame buvo kritikuojama tuometinė valdžia ir Lietuvos nepriklausomybės siekis. 2005 m. remdamasi archyviniais dokumentais Liustracijos komisija nustatė, kad L. Kiauleikis veikė kaip KGB agentas „Vladas“.Žurnalistas, kolekcininkas L.A.Kiauleikis bylinėjasi su Liustracijos komisija, 2005-08-24 Palaidotas Palangos kapinėse.

 Kūryba 
Kūrybinį kelią pradėjo apybraižomis apie „socializmo statybą“ ir kolektyvizaciją („Į priekį“, 1956 m.). Vėliau reiškėsi kaip nesudėtingų fabulų feljetonistas, išleido apybraižų knygas, satyrinės poezijos rinkinius, prozos ir poezijos knygą, romaną.

 Kolekcija 
L. Kiauleikis pusę amžiaus rinko antikvarinius baldus, laikrodžius, indus, nedideles skulptūras, liustras ir kt. 2009 m. liepos mėn. jį ir jo žmoną Živilę sužalojo staiga nukritusios didžiojo kambario lubos.Kolekcininkas ramybės neturi ir po mirties, 2010-05-16  Tuo metu sudaužyta ir didelė laikrodžių kolekcija, kuri turėjo papuošti Valdovų rūmus.

 Bibliografija 
 Į priekį: apybraižos. – Vilnius: Valstybinė politinės ir mokslinės literatūros leidykla, 1956. – 88 p.
 Kam dar? / iliustr. Stasys Krasauskas. – Vilnius: Valstybinė politinės ir mokslinės literatūros leidykla, 1957. – 210 p.: iliustr.
 Stop! : feljetonų rinkinys. – Vilnius: Valstybinė politinės ir mokslinės literatūros leidykla, 1960. – 207 p.: iliustr.
 Palanga / dail. Leonas Rymeikis. – 2-asis leidimas. – Vilnius, 1961. – 119 p.: iliustr.
 Сам уйду! – Москва: Правда, 1962. – 61 p.: iliustr.
 Be kaukės: feljetonai / iliustr. Jonas Martinaitis. – Vilnius: Valstybinė grožinės literatūros leidykla, 1963. – 120 p.: iliustr.
 Rūkas ir saulė; Nemunas-Dniepras. – Vilnius: Valstybinė politinės ir mokslinės literatūros leidykla, 1964. – 153 p.: iliustr.
 Viskas iš dūmų: feljetonai. – Vilnius: Vaga, 1967. – 151 p.: iliustr.
 Pražūtinga profesija: feljetonai / dail. Stasys Krasauskas. – Vilnius: Vaga, 1970. – 149 p.: iliustr.
 Gervazijus: romanas. – Vilnius: Vaga, 1978. – 296 p.
 Baimės eleksyras: poezija. – Vilnius: Periodika, 1988. – 141 p.
 Melo žavesys ir tiesos menkystė: psichodetektyvas; Rūsio raktas, arba, Sielų vizitacija: romanas; Postpoezija. – Vilnius: Matrica, 1997. – 304 p.: iliustr. – ISBN 9986-645-05-0
 Agonija: valdžios absurdo drama: romanas. – Vilnius: AB „Lietuvos geležinkeliai“ leidybos centras, 2001. – 205 p. – ISBN 9986-537-89-4
 Auksinės mintys: aforizmai. – Vilnius: Gelspa, 2003. – 199 p.: iliustr. – ISBN 9955-539-10-0
 Einu ir grįžtu: kūrybos rinktinė. – Vilnius: Vaga, 2007. – 468 p. – ISBN 978-5-415-01968-7
 Pavojingas gyvenimas: humoras. – Vilnius: L. Kiauleikis, 2008. – 272 p.: iliustr. – ISBN 978-9955-800-48-4
 Praraja: kūrybos rinktinė / panaudoti St. Krasausko draugiški šaržai. – Vilnius: Ciklonas, 2010. – 290 p. – ISBN 978-9955-880-70-7

 Šaltiniai 

Kategorija:Lietuvos redaktoriai
Kategorija:Lietuvos feljetonistai
Kategorija:Lietuvos satyrikai
Kategorija:Lietuvos kolekcionieriai